God herlaai (reboot) die skepping - www.bybelkennis.co.za
by Coen Slabber · Published 11/04/2016 · Updated 10/03/2016
Men are not against you; they are merely for themselves. -Gene Fowler, joernalis en skrywer
J.D Greear sê hy het net een oplossing vir elke probleem met sy rekenaar – reboot. Daar is ook ‘n “reboot” in die Bybel – God noem dit nie so nie, maar dit is wat met Noag gebeur het. Dinge in die wêreld het so sleg geword dat God besluit het om die skepping te herlaai. Die verhaal van Noag bring baie vrae na vore – historiese vrae oor die vloed, praktiese vrae oor die ark, filosofiese vrae oor die goedheid van God. Wat ons moet sien, is God se agenda met die herlaai van die skepping.
Twee agendas definieer hierdie herlaai.
God sorg vir die hele skepping
Toe Noag en sy gesin uit die ark kom, maak God ‘n verbond met die hele skepping: Dit is die teken van die verbond tussen My en julle en die wilde diere by julle, ‘n verbond wat vir alle toekomstige geslagte geld (Genesis 9:12). God gee om vir die hele skepping. Die skepping sien met gespanne verwagting daarna uit dat God bekend sal maak wie sy kinders is. Die skepping is immers nog aan verydeling onderworpe (Romeine 8:19 – 21). In Psalm 19:2 lees ons: Die hemele getuig van die mag van God. Die lug en die see en die berge het stemme as jy net mooi luister.
Menslike sonde maak hierdie stem stil. As rentmeesters van God se skepping moet ons verseker dat hierdie stem weer helder praat. Die wêreld is ‘n liefdevolle skepping van God. Wat met ons pleit om verlossing te aanvaar sodat dit ook kan wees wat God geskep het.
Die buitengewone waarde van die menslike lewe
Die waarde wat jy aan iets heg, word bepaal deur die prys wat jy daarvoor betaal het. Net nadat Noag uit die ark gekom het, lees ons: Wie die bloed van ‘n mens vergiet, deur die mens sal sy bloed vergiet word. God het die mens gemaak as sy verteenwoordiger (Genesis 9:6). Geen prys kom naby die prys van ‘n mens se lewe nie. Hier sien ons die hoë waarde wat God aan die mens heg. Daarom moet ons lewe sover as wat dit moontlik is, beskerm – want ons dra God se beeld. Vir Hom is ons kosbaar.
Tydens die National Prayer Breakfast in 1994 het Moeder Teresa verwys na aborsies en gesê: “Anybody that doesn’t want a child … please, give it to me. I want that child.”
Dit moet die gesindheid van elke Christen wees. Is daar individue in ons samelewing wat ons nie as menslik beskou nie? Is daar mense wat die samelewing nie liefhet nie of hulle ignorer of verwaarloos? Mense wat niemand wil hê nie. Dan moet die gemeente en alle Christene sê: “Ek wil hom/haar hê. Gee hom/haar vir my.”